VSL sklep I Kp 1393/99
Datum: 2000-02-22T01:00:00.000+01:00
ecli: ECLI:SI:VSLJ:2000:I.KP.1393.99
sodisce: Višje sodišče v Ljubljani
oddelek: Kazenski oddelek
institut: odpoved pravici do pritožbe
jedro: Sodišče prve stopnje je pravilno zavrglo kot nedovoljeno pritožbo obtoženca, ki je ni v zakonskem roku 8 dni napovedal.

 
zveza: ZKP člen 368,  368/2,  368,  368/2.

## Jedro

Sodišče prve stopnje je pravilno zavrglo kot nedovoljeno pritožbo obtoženca, ki je ni v zakonskem roku 8 dni napovedal.

## Izrek

Pritožba obt. H. H. se zavrne kot neutemeljena.

## Obrazložitev

Okrožno sodišče v ... je z izpodbijanim sklepom kot nedovoljeno zavrglo pritožbo obtoženca zoper sodbo opr. št. I K ..z dne 19.10.1999. Proti temu sklepu se je pritožil obtoženec in je predlagal, da naj sodišče njegovo pritožbo dopusti in nato ponovno oceni sodbo, ki jo je hotel izpodbijati.

Višja državna tožilka je predlagala zavrnitev pritožbe kot neutemeljene.

Pritožba ni utemeljena.

Sodišče druge stopnje ugotavlja, da je sodišče prve stopnje je pravilno ugotovilo, da obtoženec in njegov zagovornik v roku 8 dni od razglasitve sodbe, na kateri sta bila navzoča, nista napovedala pritožbe. Ta rok je tekel do 27.10.1999, obtoženec pa se je pritožil dne 4.11.1999. Zato je sodišče prve stopnje nenapovedano pritožbo pravilno zavrglo kot nedovoljeno, saj je štelo po čl. 368/II ZKP, da se je obtoženec odpovedal pravici do pritožbe zoper sodbo, ki je bila razglašena dne 19.10.1999. Glede na navedeno je zato obtoženčeva pritožba neutemeljena in jo je sodišče druge stopnje zavrnilo.